କିଶୋରଚନ୍ଦ୍ରାନନ୍ଦ ଚମ୍ପୂ/ଞ ଚମ୍ପୂ
<center>

(ରାଗ ମୋହନା)
ନ ଭାଙ୍ଗରେ ଶୁଭାଙ୍ଗି, ଭାରତୀ ହୁଅ ସାହା ।ପଦ।

ନୋହିଲେ ତ ପରିତ୍ରାଣ,  ନିର୍ଦ୍ଦୟ ନତନୁ ବାଣ,
ନିଃଶେଷ କଲାଟି ଦେହ ଲାହା ॥୧॥

ନୀପକୁଞ୍ଜ ଉପକଣ୍ଠେ,     ନ୍ୟସ୍ତ କରାଅ ମୋ କଣ୍ଠେ,
ନାଗରୀନ୍ଦ୍ର ନିରୁପମ ବାହା ॥୨॥

ନେତ୍ରାନ୍ତବିଳାସ ତାର,     ନିଦାନ ଏ ଅବସ୍ଥାର,
ନିରେଖି ଉଚ୍ଚାରୁ ଥରେ ଆହା ॥୩॥

ନିଶ୍ଚୟ ଏ ଘେନ ଚିତ୍ତେ,   ନ ଜୀଇବ କଦାଚିତେ,
ନ ବତାଇଲେ ତୁ ସୁଖ ରାହା ॥୪॥

ନାଥ ଅଷ୍ଟଦୁର୍ଗର ଯେ,     ନୀତି ସେ ମୋ ପଦେ ଭଜେ,
ନିନ୍ଦବଟି ନ କଲେ ତୁ ତାହା ॥୫॥
<center>